**МИНИСТЕРСТВО НА ЗЕМЕДЕЛИЕТО И ХРАНИТЕ**

Проект

**Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023-2027 г.** (обн., ДВ, бр. 56 от 2023 г.; изм. и доп. бр. 46 от 2024 г.)

**§ 1.** В чл. 9 думите „съответната операция по интервенциите в областта на биологичното земеделие“ се заменят с „операция „Плащания за преминаване към биологично растениевъдство“ или по операция „Плащания за преминаване към биологично пчеларство“.

**§ 2.** В чл. 21 ал. 1 се изменя така:

„(1) Земеделският стопанин или упълномощено от него лице може да подаде чрез СЕУ или в съответната ОД на ДФЗ заявление за доброволен отказ от многогодишен ангажимент по образец, утвърден от изпълнителния директор на ДФЗ, и възстановява получената до момента финансова помощ.“

**§ 3.** Създава се чл. 21а:

„Чл. 21а. (1) В случаите по чл. 3 от Регламент (ЕС) 2021/2116 земеделският стопанин може да подаде заявление за настъпили непреодолима сила и/или извънредни обстоятелства и в съответствие с чл. 59, параграф 5, алинея втора от Регламент (ЕС) 2021/2116 не възстановява частично или пълно получената до момента финансова помощ.

(2) Заявлението по ал. 1 е по образец, утвърден от изпълнителния директор на ДФЗ, и се подава чрез СЕУ или в съответната ОД на ДФЗ от земеделския стопанин или от друго упълномощено от него лице, или от неговите правоприемници.

(3) Към заявлението по ал. 1 най-късно до 31 декември на съответната календарна година, се предоставят доказателства за случаите по чл. 3, букви „а“, „б“, „в“ и „г“ от Регламент (ЕС) 2021/2116, както и документи, издадени от компетентен административен орган.

(4) При подадено заявление по ал. 1 в случаите по чл. 3, буква „д“ от Регламент (ЕС) 2021/2116, доказателствата и документи, издадени от компетентен административен орган, се предоставят чрез СЕУ или в съответната ОД на ДФЗ от правоприемниците на бенефициента, когато са в състояние да направят това.

(5) При подадено заявление по ал. 1 в случаите по чл. 3, буква „е“ от Регламент (ЕС) 2021/2116, доказателствата и документи, издадени от компетентен административен орган, се предоставят чрез СЕУ или в съответната ОД на ДФЗ от земеделския стопанин или от друго упълномощено от него лице.“

**§ 4.** В чл. 42, ал. 1 думите „издаден не по-късно от“ се заменят с „валиден към“.

**§ 5.** В чл. 43 ал. 1 се отменя.

**§ 6.** В чл. 50, ал. 1 в основния текст след думата „полските“ се добавя „или фуражните“.

**§ 7.** Глава четвърта „Прекратяване на ангажиментите“ с чл. 53 се отменя.

**§ 8.** В чл. 82 т. 10 се изменя така:

„10. при проверка се установи, че по операция „Плащания за преминаване към биологично пчеларство“ няма валиден сертификат по чл. 35 от Регламент (ЕС) 2018/848, удостоверяващ биологичен статус на стопанството към 31 май на годината, следваща годината на заявяване;“.

**§ 9.** В чл. 83 се правят следните изменения и допълнения:

1. В ал. 1 т. 5 и 6 се отменят.

2. Създава се ал. 4:

„(4) Държавен фонд „Земеделие“ определя размера на плащанията по операция „Плащания за преминаване към биологично пчеларство“ в зависимост от установения брой пчелни семейства след извършване на всички административни проверки и проверка на място, ако има назначена такава.“.

**§ 10.** В чл. 84 се правят следните изменения и допълнения:

1. В ал. 1:

а) точки 5 и 6 се отменят;

б) в т. 7 след думите „по чл. 39а, ал. 2“ се добавя „и/или на парцели, за които е настъпило събитие по чл. 3 от Регламент (ЕС) 2021/2116“;

в) в т. 8 след думите „по чл. 39а, ал. 2“ се добавя „и/или на парцели, за които е настъпило събитие по чл. 3 от Регламент (ЕС) 2021/2116“.

2. Създава се ал. 4:

„(4) Държавен фонд „Земеделие“ определя размера на плащанията по операция „Плащания за поддържане на биологично пчеларство“ в зависимост от установения брой пчелни семейства след извършване на всички административни проверки и проверка на място, ако има назначена такава.“.

**§ 11.** В чл. 88, т. 3 накрая се добавя „с изключение на случаите по чл. 21 и 21а“.

**§ 12.** В чл. 89 се създава ал. 3:

„(3) Когато се установи недължимо изплатена финансова помощ, тогава ДФЗ предприема действия в съответствие с чл. 73 от ЗПЗП.“.

**Заключителни разпоредби**

**§ 13.** В Наредба № 1 от 2024 г. за условията и реда за предоставяне на подпомагане по техническа помощ от Стратегическия план за развитие на земеделието и селските райони за периода 2023 – 2027 г., както и реда за налагане на административни санкции (обн., ДВ, бр. 30 от 2024 г.) се правят следните изменения и допълнения:

1. В чл. 18, ал. 2 след думите „свързани със Стратегическия план“ се добавя „/Програмата за развитие на селските райони за периода 2014 – 2020 г.“.

2. В чл. 32:

а) досегашният текст става ал. 1;

б) създава се ал. 2:

„(2) При неспазване на правилата за възлагане на обществени поръчки от Държавен фонд "Земеделие" в качеството на бенефициент по техническа помощ, установено при извършен последващ контрол от Министерството на земеделието и храните, финансовата корекция се налага от ръководителя на управляващия орган на Стратегическия план с акта и по реда на чл. 73 от Закона за подпомагане на земеделските производители.“.

3. В Приложение № 1 към чл. 5, ал. 1:

а) в т. 9 в изречение първo след думите „стратегическия план по ОСП“ се добавя „/Програмата за развитие на селските райони за периода 2014 – 2020 г.“, създава се ново изречение четвърто: „Механизмът за изплащане на разходите в размер до 80% от индивидуалните брутни месечни заплати на персонала, изпълняващ дейности, пряко свързани с управлението, наблюдението, оценката и контрола на стратегическия план по ОСП, ще бъде разписан в правила, изготвени при спазване принципите за прозрачност.“, досегашните изречения четвърто и пето стават съответно изречение пето и шесто и навсякъде в тях след думите „стратегическия план по ОСП“ се добавя „/Програмата за развитие на селските райони за периода 2014 – 2020 г.“, а досегашното изречение шесто става изречение седмо.

б) в т. 10 в изречение първо след думите „стратегическия план по ОСП“ се добавя „/Програмата за развитие на селските райони за периода 2014 – 2020 г.“, изречение второ се изменя така: „Допълнителният персонал към УО/РА ще изпълнява ясно разграничени дейности, пряко свързани с управлението и прилагането на стратегическия план по ОСП/Програмата за развитие на селските райони за периода 2014 – 2020 г., на основата на сключен договор с УО/РА, но няма да има статут на щатен персонал, създава се ново трето изречение: „За допълнителния персонал, ще бъде допустимо да получава допълнително възнаграждение с непостоянен характер пропорционално на времевата ангажираност и въз основа на постигнати резултати, които ще бъдат оценявани от ръководителя на съответната административна структура или упълномощено от него лице и измервани съгласно механизъм, разработен при спазване на принципите за прозрачност.“, а досегашното трето изречение става изречение четвърто.“;

в) в т. 12 накрая се добавя „/Програмата за развитие на селските райони за периода 2014 – 2020 г.“;

г) в т. 14 думите „на водещия фонд“ се заличават.

4. В Приложение № 2 към чл. 7, ал. 2:

а) в т. 9, в изречение първо след думите „стратегическия план по ОСП“ се добавя „/Програмата за развитие на селските райони за периода 2014 – 2020 г.“.

б) в т. 10 в изречение първо и второ след думите „стратегическия план по ОСП“ се добавя „/Програмата за развитие на селските райони за периода 2014 – 2020 г.“;

в) в т. 12 накрая се добавя „/Програмата за развитие на селските райони за периода 2014 – 2020 г.“.

г) в т. 14 думите „на водещия фонд“ се заличават.

5. В Приложение № 6 към чл. 26, ал. 1, в буква В:

а) в раздел „Разходи в размер до 80 % от индивидуалните основни месечни заплати, дължими данъци, осигуровки и възнаграждения за платен отпуск на щатния персонал, изпълняващ дейности, пряко свързани с управлението, наблюдението, оценката и контрола на Стратегическият план и разписани в длъжностните им характеристики, на месечна база. Разходи за допълнително възнаграждение с непостоянен характер, определени в съответствие с националното законодателство“:

аа) вт. 2, в изречение първо след думите „Стратегическия план“ се добавя „/Програмата за развитие на селските райони за периода 2014 – 2020 г.“, а в изречение трето накрая се добавя „/Програмата за развитие на селските райони за периода 2014 – 2020 г.“;

бб) в т. 5 думите „от Приложение № 8“ се заменят с „от приложението“;

б) в раздел „Наемане и разходи за допълнителен персонал към Министерство на земеделието и храните и Държавен фонд „Земеделие“, необходим с оглед засилване на капацитета на администрацията, ангажирана в управлението, изпълнението, контрола, наблюдението и оценката на Стратегическият план:“:

аа) в т. 2, в изречение първо накрая се добавя „/Програмата за развитие на селските райони за периода 2014 – 2020 г.“, а в изречение трето накрая се добавя „/Програмата за развитие на селските райони за периода 2014 – 2020 г.“;

бб) в т. 5 думите „от Приложение № 8“ се заменят с „от приложението“.

**§ 14.** Наредбата влиза в сила от деня на обнародването ѝ в „Държавен вестник“.

**д-р георги тахов**

*Министър на земеделието и храните*